Himnos homéricos

Os Himnos homéricos son unha colección de trinta e catro (ou trinta e dous, segundo se conte) breves poemas épicos gregos. Hoxe estímase que o máis antigos dos himnos, o de Demeter, se remonta á época de Hesíodo.

Cada himno está dedicado a un deus, e destinábase a ser cantado polo aedo en forma de preludio ou proemio (do grego antigo προοίμιον prooímion), antes de pasar a unha obra máis longa. Os Himnos homéricos varían no seu obxecto, o seu tamaño (de cinco a cincocentos cincuenta versos), a súa época de redacción (entre o século -VII e o IV): poucas son as cousas que teñen en común os poemas desta colección

O epíteto de « homérico », que lles outorgan, só se debe á súa métrica común, o hexámetro dactílico, verso da epopea. Entre os factores de homoxeneidade entre estas obras, atopamos igualmente certas fórmulas idénticas, anunciando que despois do Himno homérico ía seguir outro poema:  …Saúde a ti, e heite cantar noutro himno.

 Principais himnos 

Os himnos máis interesantes son as pezas de maior amplitude:

 o Himno a Deméter conta a fundación dos Misterios de Eleusis.
 o Himno a Hermes é unha marabilla de parodia das epopeas, cuxo propósito burlesco é contar as fazañas que fixo Hermes nas primeiras horas da súa vida.
 o Himno a Apolo ten por obxecto o establecemento polo deus dos seus ritos. Trátase de literatura en movemento: a través da enumeración de illas e cidades das que toma posesión o deus en todo o mundo grego, instituíndo aquí e alá os seus santuarios e misterios. Un posíbel autor desta obra, ou de partes dela, é Cineto de Quíos, considerado un homérida.
 o Himno a Afrodita descríbea como vítima de si mesma, ao sucumbir aos encantos de Anquises.
 o Himno a Dioniso é a descrición do espanto que inspira o deus a unha tripulación á que toma como reféns e masacra.
 o Himno a Pan brilla polo seu estilo, moi rebuscado e digno das sutilezas máis finas do Alexandrinismo.
 o Himno a Ares é menos homérico que órfico: constitúe une aproximación relativamente revolucionaria á concepción da relación entre homes e deuses, xa que nel se invoca ao deus das carnaxes para impedilas: pídeselle ao deus que preserve ao crente dos seus atributos, no canto de lle solicitar participar deles. De feito, este himno é moi tardío.
 os himnos ao Sol e a Lúa son dignos de mención pola súa simetría e o fondo astrolóxico que evocan.

 Lista completa dos himnos 

 A Dioniso.
 A Deméter (ver Himno homérico a Deméter).
 A Hermes.
 A Afrodita.
 A Afrodita.
 A Dioniso.
 A Ares.
 A Ártemis.
 A Afrodita.
 A Atenea.
 A Hera.
 A Deméter.
 Á Nai dos deuses (Rea/Cibeles).
 A Heracles de corazón de león.
 A Asclepio.
 Aos Dióscuros.
 A Hermes.
 A Pan.
 A Hefesto.
 A Apolo.
 A Poseidón.
 Ao todopoderos fillo de Crono (Zeus).
 A Hestia.
 Ás Musas e a Apolo.
 A Dioniso.
 A Artemis.
 A Atenea.
 A Hestia.
 Á Terra, nai de todo (Gaia).
 A Helio.
 A Selene.
 Aos Dióscuros.

 Análise 

Os Himnos homéricos seguen a ser unha obra mal coñecida, aos que a crítica ten considerado a miúdo dentro do grupo escuro dos minora, utilizado a maior parte do tempo para facer resaltar obras maiores, como os Himnos órficos, a epopea homérica, as obras de Hesíodo ou de Calímaco.

Véxase tamén

Bibliografía
 Homère, Hymnes, texte établi et traduit par Jean Humbert, París, Belles Lettres, 1938, texto grego e tradución francesa .
 Hésiode, Théogonie et autres poèmes, suivi des Hymnes homériques, édition de Jean-Louis Backès, Gallimard, Folio, 2001 (tradución francesa).

Categoría:Literatura da Grecia antiga
Categoría:Coleccións literarias